Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 10025

b) a megfelelő időszakon belül elvégzik a 9.4.4 pontban az adott repülőgép típusra előírt repüléstechnikai ellenőrzést. 9.4 Jogosítások Megjegyzés: A személyzet kereszt jogosításának, az eltérő típusokon való repülésnek és a képzettség beszámításának általános tulajdonságaira vonatkozó útmutatót lásd az Egyéni szakszolgálati engedélyek kiadását biztosító állami rendszer létrehozására vonatkozó eljárások kézikönyvében (Doc 9379). 9.4.1 Folyamatos gyakorlatban tartás – légijármű parancsnok és másodpilóta 9.4.1.1 A járató a repülés-vezérlő rendszerek fel és leszállás végrehajtása közben történő kezelésére csak olyan légijármű parancsnokot vagy másodpilótát jelöljön ki, aki megelőző kilencven nap folyamán az adott repülőgép típuson, vagy annak változatán, illetve erre a célra elfogadott repülési szimulátoron legalább három fel és leszállás alkalmával ilyen feladatot teljesített. 9.4.1.2 Amikor egy repülőgép parancsnok vagy egy másodpilóta azonos típusú repülőgép különböző változatait, vagy a légiüzemeltetési eljárások, a rendszerek és a kiszolgálás tekintetében hasonló jellemzőkkel bíró de eltérő típusú repülőgépeket vezeti az állam döntse el, hogy a 9.4.1.1 bekezdés követelményeit milyen feltételekkel lehet összekapcsolni minden egyes változatra vagy minden egyes repülőgép típusra vonatkozóan. 9.4.2 Folyamatos gyakorlatban tartás – útvonalrepülést megkönnyítő repülőgépvezető 9.4.2.1 A járató csak olyan repülőgépvezetőt jelöljön ki útvonalrepülést megkönnyítő repülőgépvezető beosztásba egy repülőgép típuson, vagy egy repülőgép típus eltérő változatain, aki a megelőző kilencven nap folyamán:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes